arnastofnun/IGC-2024 huggingface dataset:
Þingræður haldnar á Alþingi Íslendinga

Forseti (FS): Frá forseta Nd. hefur borizt svofellt bréf: „Reykjavík, 15. marz 1963. Björn Fr. Björnsson, 4. þm. Sunnl., hefur í dag ritað mér á þessa leið: „Vegna anna heima fyrir mun ég ekki geta sinnt þingstörfum nú um skeið. Óska ég því þess, með skírskotun til 138. gr. l. um kosningar til Alþingis, að vegna veikindaforfalla 1. varamanns Framsfl. í Suðurlandskjördæmi verði 2. varamaður flokksins, Óskar Jónsson bókari, kvaddur til að taka sæti á Alþingi í fjarveru minni.“ Þetta er yður, herra forseti, hér með tilkynnt, með ósk um, að þér látið fara fram í sameinuðu Alþingi rannsókn á kjörbréfi varamanns. Jóhann Hafstein, forseti Nd. Til forseta sameinaðs þings.“ Með bréfi þessu fylgir bréf frá Helga Bergs um veikindaforföll hans og í öðru lagi kjörbréf gefið út af yfirkjörstjórn Suðurlandskjördæmis til handa Óskari Jónssyni. Hlé verður nú gert á fundinum, meðan kjörbréfanefnd fjallar um kjörbréfið, og verður hringt til fundar, þegar hann hefst að nýju. - Fundarhlé.



Herra forseti. Kjörbréfanefnd hefur komið saman á fund og athugað kjörbréf fyrir Óskar Jónsson, 2. varaþm. Framsfl. í Suðurlandskjördæmi, en óskað er eftir því, að hann taki sæti 4. þm. Sunnl., Björns Fr. Björnssonar, sem getur ekki sinnt þingstörfum um tíma vegna anna heima fyrir. Fyrir liggur yfirlýsing frá 1. varamanni Framsfl. í Suðurlandskjördæmi, Helga Bergs, um það, að hann muni ekki geta tekið sæti á Alþingi fyrst um sinn vegna sjúkleika. Kjörbréfanefnd hefur ekkert fundið athugavert við framlögð gögn og mælir einróma með því, að kosning Óskars Jónssonar verði gild metin og kjörbréf hans samþykkt.
Þingræður haldnar á Alþingi Íslendinga



Herra forseti. Eins og getið hefur verið um við fyrri umr. um þetta mál, hefur menntmn. haft sérstaklega til athugunar ákvæði frv. í 11, og 12. gr., um heimild til að tvígrafa í sömu gröf, og einnig hefur n. haft til athugunar milli umr. ábendingar og athugasemdir, sem fram hafa komið við fyrri umr. um málið. Að lokinni þeirri athugun flytur menntmn. brtt. við frv. á þskj. 387. Ég mun stuttlega gera grein fyrir brtt. 1. brtt. er við 2. gr. frv., um, að hún orðist svo sem þar segir. En breytingin er í því fólgin, að fellt er niður ákvæði um heimild til handa sóknarnefnd til að taka legkaup fyrir þá, sem teljast til annars trúfélags en þjóðkirkjunnar eða eiga heimili utan sóknar, enda hafi þeir eigi áður tryggt sér leg. Í núgildandi lögum um kirkjugarða er heimild til þess að taka legkaup, en það hefur ekki unnizt tími til þess fyrir nefndina að ganga úr skugga um, hve mikið sú heimild hafi verið notuð eða hve miklu hún kunni að hafa skipt fjárhag einstakra kirkjugarða, og er það þó ætlun okkar, að það hafi ekki numið neinum verulegum fjárhæðum. Hér í Reykjavík er legkaup tekið að vísu, að mér er tjáð, fyrir alla án tillits til búsetu eða til hvaða trúfélags þeir teljast, og nemur hér mjög óverulegri upphæð. Þá er einnig á það að líta, að í frv. er stórrýmkuð heimild til gjaldheimtu í kirkjugarðsgjöldum, og þótti n. þá eðlilegt að fella niður þetta ákvæði í 2. gr. Má einnig minnast á, að það virðist vera heldur óeðlilegt, að legkaup megi taka fyrir þá, sem teljast til annars trúfélags, þótt í sókninni séu búsettir, en eigi ekki að innheimtast vegna þeirra, sem hafa tilheyrt þjóðkirkjunni. Þá er 2. brtt. n. við 11. gr. Ákvæði 11. gr. um það, hvernig til skuli haga, ef tvígrafa eigi, eru svo óljós, að n. sýndist full ástæða til þess að kveða skýrt á um það, hvernig haga skuli til, ef tvígrafa á í sömu gröf. Brtt. á þskj. 387 tekur af öll tvímæli um það, að tvígrafið verði ekki í sömu gröf, nema því aðeins að þess sé óskað, fyrst og fremst af vandamönnum þess, er grafa á í síðara sinnið í gröfina, og með samþykki vandamanna þess, sem þar v ar áður grafinn. Þessi brtt. snertir ekki önnur atriði í 11. gr. en þessi. Þá er 3. brtt., við 1.2. gr., 2. málsgr., að þar skuli falla niður orðin „á meðan búsett eru í sókninni“. Sýndist n., að nokkuð væri hart að gengið, ef fjölskylda hefur tryggt sér leg í ákveðinni sókn, að þá falli sá réttur niður, þegar börn og kjörbörn flytja burt úr sókninni. Þá er loks 4. brtt., sem er við 28. gr. og er varðandi heimagrafreiti. N. leggur til, að 3. málsgr. þeirrar greinar falli niður, og það mundi þá, ef samþ. verður, þýða það, að heimagrafreitir, sem þegar hafa verið upp teknir, yrðu notaðir áfram með þeim takmörkunum, sem hafa verið settar í því leyfisbréfi, sem á sínum tíma hefur verið gefið út til þess að taka upp grafreitinn og um notkun á honum. Fleiri atriði held ég, að ekki hafi verið, sem ástæða er til að minnast á að svo stöddu.
Þingræður haldnar á Alþingi Íslendinga



Það var rétt aths. hæstv. ráðh. um það, sem ég sagði um þessi 2 frv., sem bæði eru um sama efni. Það var misminni hjá mér, að þau væru bæði flutt af stjórninni, annað er flutt af nefnd. Hins vegar breytir það engu um það, að það hefði verið eðlilegra, þar sem meiningin er að samþykkja þau bæði, að hv. d. hefði fært þetta saman í eitt frv., en til þess mun nú ekki gefast tími héðan af. En ég vil þá um leið gera aths. við annað, sem hæstv. ráðh. sagði. Hann sagði, að það væri ekki viðeigandi að hafa ákvæði í tollskrárl. um ráðstafanir á tekjum samkv. tollskránni. En þetta er einmitt í tollskránni, frv. eins og það nú er. Það er í 40. gr. þess. Þar eru ákvæði um tollstöðvagjald og byggingarsjóðsgjald og ákvæði um, að það skuli greiða þessi gjöld af tolltekjum og til þeirra sjóða, sem eiga að fá þau. Það var því ekki hægt fyrir hæstv. ráðh. að mótmæla till, okkar framsóknarmanna um að verja 5% af tolltekjunum til jöfnunarsjóðs sveitarfélaga á þeim grundvelli, að það væri óviðeigandi að hafa slíkt ákvæði í tollskrárl. Hliðstæð ákvæði eru nú þegar í frv.



Herra forseti. Ég var ekki við áðan, þegar 1. umr. um þetta mál fór fram, en ég sé, að því hefur ekki veríð vísað til n. Hér er um talsvert mikinn lagabálk að ræða, og mér finnst óeðlilegt að afgreiða það þannig og vil því gera að till. minni, að því verði vísað til fjhn.
Þingræður haldnar á Alþingi Íslendinga



Herra forseti. Allshn. hefur haft til athugunar frv. til l. um fasteignamat og fasteignaskráningu, og leggur n. einróma til, að frv. verði samþ. í því formi, sem það kom frá Ed., en þar voru gerðar á því nokkrar breytingar. N. hefur að vísu haft nokkuð nauman tíma til athugunar á frv., en þó nægilega langan til þess, að nm. hafa myndað sér skoðun um, að rétt væri að mæla með því, að frv. verði samþ. óbreytt, og þær breyt. og nýmæli, sem í frv. felast, væru eðlilegar og sumar jafnvel nauðsynlegar. Annars er þeim breyt. og n$mælum, sem í frv. felast miðað við gildandi lög, lýst á bls. 6–7 í aths. með frv., og skírskota ég til þeirra. - Eins og ég áður sagði, mælir allshn. einróma með, að frv. verði samþ. óbreytt í því formi, sem það kom frá Ed.



Herra forseti. Ég vil aðeins vekja athygli á, að mér finnst allt stefna að því, að afgreiðsla þessa máls verði með nokkuð óvenjulegum hætti. Það er talað um, að það sé nú til 3. umr. Það hefur engin atkvgr. um málið farið fram við 2. umr. Samkv. þingsköpum á þá að bera upp einstakar greinar frv. Þetta hefur enn ekki verið gert. Mér sýnist, að þetta geti ekki verið lögleg meðferð á málinu. Ég vil skjóta því til hæstv. forseta.

Forseti (JóhH): Ég þakka fyrir þessar ábendingar, og það er rétt, að það eru nokkur afbrigði á þessu máli. En lífið tekur stundum fram fyrir bókstafinn, og með því að svo er, þá mun ég bera upp hinar einstöku greinar þessa frv. nú við 3. umr., enda þótt það sé ekki venja. En þá verður fullnægt efnislega því ákvæði þingskapa, að hver grein fyrir sig hafi verið borin upp.
Þingræður haldnar á Alþingi Íslendinga



Herra forseti. Hv. Ed. gerði eina mjög smávægilega breytingu á þessu frv. Hv. menntmn. Ed. lagði til samhljóða að breyta 3. gr. frv., svo sem nú skal greina. Eins og hv. Nd. samþykkti gr., hljóðar hún svo, með leyfi hæstv. forseta: „Ráðh. skal heimilt að endurgreiða eða feila niður skemmtanaskatt af leiksýningum frá 1. jan. 1963 að telja.“ Hv. menntmn. Ed. lagði til, að inn í gr. yrði bætt heimild til þess að fella niður skemmtanaskatt af sýningu fræðslukvikmynda frá 1. jan. 1963, en endurgreiða áður innheimtan skatt af fræðslukvikmyndum, sem sýndar hafa verið eftir 1. jan. 1963. Nefndin í Ed. lagði þetta einróma til, og hv. Ed. samþykkti þessa breyt. á frv, einróma. Ég vil leyfa mér að vænta þess, að hið sama gerist í þessari hv. deild.

forseti (JóhH): Ég geri ekki ráð fyrir, að það verði fleiri störf d. á þessu þingi, og eins og sakir standa, er ekki hægt að gera ráð fyrir öðru en að störfum Nd. sé lokið. Ég vil því nú, áður en þessum fundi lýkur, þakka hv. þdm. fyrir ágætt samstarf á þessu þingi. Það er mér mikið ánægjuefni, að það hefur aldrei á neinn minnsta hátt skorizt í odda á þessu þingi milli forseta og þdm. Enda þótt forseti í slíkum tilfellum hafi valdið til að skera úr, býst ég við að það mundu allir forsetar mæla, að þeim er aldrei ljúft að beita slíku valdi, enda kann alltaf tvímælis að orka, hvað rétt er, og ekki sízt vegna þess, að þingsköp okkar eru orðin nokkuð úrelt og þarfnast endurskoðunar. Þegar þessu þingi lýkur, óska ég öllum þdm. góðrar heimkomu, og ég óska þeim öllum hins bezta í þeirri baráttu, sem fram undan er, þeim sem í hana fara, því að enda þótt skoðanir skilji, þá viljum við að sjálfsögðu allir, að kosningabarátta á hverjum tíma sé með sæmd háð. Ég endurtek svo þakklæti mitt fyrir ágætt samstarf á þessu þingi, og ég árna þdm. allra heilla.



Herra forseti. Ég vil fyrir hönd okkar þdm. þakka hæstv. forseta fyrir góðar óskir og hlý orð í okkar garð. Við óskum honum alls hins bezta og við þökkum honum fyrir samstarfið á líðandi þingi og fyrir hans ágætu og röggsamlegu fundarstjórn, en gott samstarf hefur í hvívetna verið milli okkar þdm. og hans sem forseta. Ég bið hv. þdm um að taka undir óskir mínar til forseta með því að rísa úr sætum. - Dm. risu úr sætum.

Forseti (JóhH): Ég vil leyfa mér að þakka hlýjar óskir í minn garð frá hv. þm. undirtektir annarra þdm. og segi þar með þessum fundi slitið.
Þingræður haldnar á Alþingi Íslendinga



Herra forseti. Hæstv. menntmrh. gerði grein fyrir þessu frv., sem hér liggur fyrir, við 1. umr. málsins í þessari hv. þd. nú fyrir stundu. Menntmn. hefur haft frv, til meðferðar milli umr. og leggur einróma til, að frv. verði samþ., og hef ég þegar afhent hæstv. forseta skriflegt nál.



Herra forseti. Ég vil aðeins láta í ljós sérstakt þakklæti mitt til hv. menntmn. fyrir skjóta og góða afgreiðslu á þessu mikilvæga máli og jafnframt ánægju mína yfir því, að samstaða skuli hafa náðst í þessari hv. d. um afgreiðslu málsins.



Herra forseti. Menntmn. hefur haft frv. til meðferðar milli umr., og ber hún fram við það brtt., og er það gert í samráði við hæstv. menntmrh. Brtt. er við 3. gr. frv., sem felur í sér heimild til að endurgreiða eða fella niður skemmtanaskatt af leiksýningum frá 1. jan. þessa árs að telja, en n. leggur til við 3. gr., að á eftir orðunum „á leiksýningum“ komi: og sýningum á íslenzkum fræðslukvikmyndum. Ég leyfi mér hér með að afhenda hæstv. forseta brtt. og vænti þess, að þm. í þessari hv. þd. geti á hana fallizt.



Herra forseti. Heilbr: og félmn. hefur athugað þetta frv. og mælir einróma með, að það verði samþykkt.
Þingræður haldnar á Alþingi Íslendinga

forseti (SÓÓ): Þessu síðasta þingi kjörtímabilsins er nú að ljúka. Að öllum líkindum verður þetta síðasti fundur þessarar hd. d. að þessu sinni. Kosningar til Alþingis fara í hönd. Ekki munum við öll hittast hér aftur að þeim kosningum loknum. Bæði er , að aldrei verður vitað fyrir fram, hvernig kosningar falla, og svo hitt að ekki verðum við öll í framboði næst. Vitað er, að einn þingbróðir okkar, sem sæti á þessari hv. d., verður ekki í kjöri við næstu kosningar. Það er hv. 3. þm Vestf., Kjartan J. Jóhannsson læknir. Ég veit, að um leið og ég mæli fyrir mína hönd, þá mæli ég einnig fyrir hönd allra hv. þdm., þegar ég færi honum beztu þakkir fyrir ágæta og ánægjulega samvinnu og samveru á þessu og undanförnum þingum. Um leið og ég færi honum þessar þakkir, árna ég honum og fjölskyldu hans og venzlafólki allra heilla og ánægjulegrar framtíðar. Þá vil ég þakka ykkur öllum, hv. þdm., fyrir ágæta samvinnu á því þingi, sem nú er að ljúka. Ég þakka það umburðarlyndi, sem mér hefur verið sýnt sem forseta, og leiðbeiningar mér veittar í starfi. Ég vil einkum þakka skrifurum d. fyrir sérstaka stundvísi og mikið starf vel af hendi leyst. Þá vil ég þakka varaforsetum d. fyrir mér veitta ágæta aðstoð. Skrifstorfustjóra Alþingis, fulltrúum og starfsfólki öllu þakka ég ágætt samstarf. Þessum orðum mínum fylgir til ykkar allra, fjölskyldna ykkar og venzlafólks ósk um gott og farsælt komandi sumar.



Herra forseti. Ég veit að ég mæli fyrir hönd allra dm., þegar ég flyt forseta þakkir fyrir árnaðaróskir í okkar garð. Ég vil enn fremur leyfa mér fyrir hönd þdm. að þakka honum fyrir réttláta og röggsama fundarstjórn og gott samstarf við okkur þm. Ég vil leyfa mér að óska honum góðrar heimferðar og heillar heimkomu og honum persónulega og hans fjölskyldu alls velfarnaðar. Og ég vil biðja hv. d. að rísa úr sætum og taka undir þessar óskir mínar til hæstv. forseta. - Dm. risu úr sætum.

Forseti (SÓÓ): Ég þakka hv. 3. þm. Norðurl. v. fyrir þau hlýlegu orð, sem hann hefur mælt til mín, og árnaðaróskir til mín og fjölskyldu minnar, og einnig færi ég hv. þdm. þakklæti fyrir að taka undir þær óskir. Fundinum er slitið.
Þingræður haldnar á Alþingi Íslendinga



Ég vil leyfa mér að þakka hæstv. forseta fyrir góðar óskir hans í garð þm. Enn fremur vil ég sérstaklega nú í lok kjörtímabilsins, - og ég veit ég mæli þar fyrir munn okkar allra, - þakka hæstv. forseta fyrir sérlega réttláta og góða stjórn Sþ. Ég óska hæstv. forseta allra heilla og bið menn gera svo vel að taka undir þá ósk með því að rísa úr sætum. - 
            

Forseti (FS): Ég þakka hv. 1. þm. Austf., Eysteini Jónssyni, fyrir hlý orð og árnaðaróskir í minn garð, og öllum hv. þm. þakka ég þeirra undirtektir.



Ég hef í dag gefið út svofellt forsetabréf: „Forseti Íslands gerir kunnugt: Alþingi, 83, löggjafarþing, hefur lokið störfum. Mun ég því slíta Alþingi í dag, laugardaginn 20. apríl 1963. Gert í Reykjavík, 20. apríl 1963. Ásgeir Ásgeirsson. Ólafur Thors. Forsetabréf um þinglausnir.“ Samkv. þessu bréfi, sem ég nú hef lesið, lýsi ég yfir því, að þessu þingi, sem nú fara í hönd, og ævarandi blessunar, og ég bið þm. að minnast fósturjarðarinnar, Íslands, með því að rísa úr sætum. Þingheimur stóð upp, og forsrh., Ólafur Thors, mælti: „ Heill forseta vorum og fósturjörð. Ísland lifi.“ Tók þingheimur undir orð forsrh. með ferföldu húrrahrópi.
Þingræður haldnar á Alþingi Íslendinga



Herra forseti. Þetta litla frv. á að greiða fyrir því, að nauðsynlegar skýrslur um heilbrigðismál berist til landlæknis, en hann hefur talið verða á því nokkurn misbrest og leggur því til, að þessi breyting verði gerð. Ég vonast til, að frv. fái vinsamlega athugun, og legg því til, að því verði vísað til 2. umr. og hv. heilbr.- og félmn.
Þingræður haldnar á Alþingi Íslendinga

forseti (BF): Borizt hefur svo hljóðandi bréf: „Reykjavík, 30. okt. 1963. Matthías Á. Mathiesen, 3. þm. Reykn., hefur í dag ritað mér á þessa leið: „Þar sem ég er á förum til útlanda í opinberum erindum og verð fjarverandi næstu vikur, leyfi ég mér, með skírskotun til 138. gr. l. um kosningar til Alþingis, að fara þess á leit, að 1. varamaður Sjálfstfl. í Reykjaneskjördæmi, Axel Jónsson fulltrúi, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um, að þér látið fara fram í sameinuðu þingi rannsókn á kjörbréfi varamanns. Benedikt Gröndal, forseti neðri deildar. Til forseta sameinaðs Alþingís.“ Kjörbréf varamanns liggur fyrir, og vildi ég biðja kjörbréfanefnd að taka það til athugunar. Gert verður hlé á fundinum á meðan. Fundarhlé.



Herra forseti. Kjörbréfanefnd hefur haldið fund til þess að rannsaka kjörbréf Axels Jónssonar, sem er varaþm. Sjálfstfl. í Reykjaneskjördæmi, en þess hefur verið óskað, að hann tæki nú sæti á Alþingi í fjarveru Matthíasar Á. Mathiesens, hv. 3. þm. Reykn. Kjörbréfanefnd sér ekkert athugavert við kjörbréfið og leggur því einróma til, að það verði samþykkt og kosning Axels Jónssonar tekin gild.
Þingræður haldnar á Alþingi Íslendinga

Forseti (BF): Svo hljóðandi bréf hefur borizt: „Reykjavík, 31. okt. 1963. Björn Pálsson, 5. þm. Norðurl. v., hefur í dag ritað mér á þessa leið. „Þar sem ég er á förum til útlanda í opinberum erindum og verð fjarverandi næstu vikur, leyfi ég mér, með skírskotun til 138. gr. 1. um kosningar til Alþingis, að fara þess á leit, að 1. varamaður Framsfl. í Norðurl. v., Jón Kjartansson forstjóri, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um, að þér látið fara fram í sameinuðu þingi rannsókn á kjörbréfi varamanns. Benedikt Gröndal, forseti neðri deildar. Til forseta sameinaðs Alþingis.“ Kjörbréf varamanns liggur fyrir, og verður nú gert fundarhlé, meðan kjörbréfanefnd rannsakar það. - Fundarhlé.



Herra forseti. Kjörbréfanefnd hefur, eins og henni var falið, athugað kjörbréf fyrir Jón Kjartansson forstjóra, 1. varaþm. Framsfl. í Norðurl, v. N. hefur ekkert fundið athugavert við kjörbréfið, og leggur hún einróma til, að kosning Jóns Kjartanssonar verði tekin gild og kjörbréfið samþykkt.
Þingræður haldnar á Alþingi Íslendinga



Herra forseti. Vegna fullyrðinga í einu dagblaðinu í gær, sé ég mig til þess knúinn að koma fram með yfirlýsingu hér á hv. Alþingi. Á öftustu síðu dagblaðsins Tímans þennan dag er grein með fyrirsögninni: „Sumum bjargað, aðrir heftir.“ Er í grein þessari fullyrt án fyrirvara, að ég hafi notað mér vitneskju mína um það ákvæði launafrv., að stöðvunin gilti frá því að frv. var lagt fram, og gert meðfulltrúum mínum í bæjarstjórn Vestmannaeyja aðvart um þetta, svo að þeir gætu bjargað kauphækkun starfsmanna þessa bæjarfélags í gegn fyrir stöðvunina, eins og blaðið orðar það. Ég vil að gefnu þessu tilefni gefa þá yfirlýsingu hér á hv. Alþ., að þessi fullyrðing Tímans er í alla staði ósönn, alröng og að fyrir henni er ekki hinn minnsti fótur. Ég hef á engu stigi samningagerða í Vestmannaeyjum reynt að hafa áhrif á gang þeirra, hvorki til þess að flýta þeim né seinka. Samkv. þeim upplýsingum, sem ég hef um þetta mál heiman úr héraði, hófust viðræður um kaup og kjör starfsmanna Vestmannaeyjakaupstaðar milli starfsmannafélagsins og samninganefndar bæjarstjórnar hinn 18. okt. s.l. A miðvikudag var þeim það langt komið, að samninganefndin hafði fallizt á tölu launaflokka og launaupphæð hvers flokks um sig, en eftir var að semja um niðurröðun starfsmanna í launaflokka. Var ákveðið að bíða með það, þar til borizt hefðu ábendingar stjórnar Sambands ísl. sveitarfélaga um flokkun einstakra starfsmanna og starfshópa í launaflokka. Þessi ábending barst í pósti til Vestmannaeyja á fimmtudagsmorgun, og var þá um kvöldið endanlega frá þessum málum gengið af hendi samninganefndanna, eftir að þær höfðu fengið vitneskju um launafrv. í gegnum útvarpið og eftir að n. höfðu fengið sjálft frv, í hendur. Í gærkvöld var hins vegar hvorki bæjarráð né bæjarstjórn farið að fjalla um málið. En í þessu sambandi þykir mér rétt, að það komi hér fram, að starfsmannafélag Vestmannaeyja var vissulega aðvarað, eins og Tíminn orðar það, en ekki af mér, heldur af formanni Bandalags starfsmanna ríkis og bæja, sem á miðvikudagskvöld ráðlagði starfsmannafélaginu í Eyjum í símtali að flýta samningum eins og unnt væri. Ég vil einnig taka fram, að ef ummæli hv. 5. þm. Austf. (LJós) og ummæli hv. 5. þm. Vestf. (HV) í ræðum þeirra hér í gærkvöld um, að einstakir þm. úr stjórnarliðinu, sem jafnframt eru sveitarstjórnarmenn, hafi misnotað aðstöðu sína og aðvarað sína menn heima í héraði um ákvæði launafrv., áður en það var lagt fram á Alþ., ef þetta á við mig, þá nær yfirlýsing mín einnig til þessara ummæla og ber að skoða þau sem dauð og ómerk jafnt og fyrrgreind ummæli Tímans í gær. Ég held, að það verði ljóst af þessu, að ég var ekki með réttu borinn þeim sökum, sem fram hafa komið í umræddri grein í Tímanum í gærdag, né ummælum fyrrgreindra hv. þm., ef þau hafa átt við mig.
Þingræður haldnar á Alþingi Íslendinga



Herra forseti. Í gærkvöld og í dag hafa farið fram viðræður milli ýmissa forustumanna launþegasamtaka og ríkisstj. Hafa þeir tjáð ríkisstj., að þeir muni beita sér fyrir því, að verkföllum þeim, sem nú standa yfir, og þeim, sem boðuð hafa verið, verði frestað og að ekki verði stofnað til nýrra verkfalla, a.m.k. ekki fram til 10. des. n. k., enda verði frv. um launamál o.fl. ekki afgreitt, meðan svo stendur. Þar sem það var megintilgangur þessa frv. að fá ráðrúm til undirbúnings efnahagsaðgerða og til viðræðna um kjaramálin, telur ríkisstj. að svo vöxnu máli ekki rétt að ljúka nú endanlegri afgreiðslu frv. og leggur til, að atkvgr. við þessa síðustu umr. málsins á Alþingi verði frestað.



Herra forseti. Ég tel ekki efni til né heppilegt, að frekari umr. fari nú fram um þetta mál. Ástæður til þess eru þær, að viðræður hafa farið fram milli fulltrúa ríkisstj. annars vegar og forustumanna úr verkalýðssamtökunum hins vegar, og hafa þær borið þann árangur í fyrsta lagi, að miðstjórn A.S.Í. og landsnefnd verkalýðsfélaganna hafa samþykkt að mæla með því við þau verkalýðsfélög, sem boðað hafa eða hafið vinnustöðvanir, að þau fresti þeim til 10. des. n.k. Í öðru lagi, að afgreiðslu þessa frv. verði frestað í jafnlangan tíma. Í þriðja lagi, að samningaviðræður um kjaramálin verði teknar upp nú þegar. Þar sem það hefur alltaf verið meginstefna verkalýðshreyfingarinnar, að samningaleiðin yrði farin, og svo er komið eins og ég áður sagði, telur þingflokkur Alþb. farsælast, að frekari deilur um frv. hér á hv. Alþingi verði látnar niður falla, meðan framangreindur gagnkvæmur frestur varir.



Herra forseti. Eins og fram hefur komið í þessum umr., hafa framsóknarmenn beitt sér eindregið gegn frv. um launamál o.fl. Við höfum viljað fara samningaleiðina og lagt áherzlu á, að sú leið yrði valin. Við framsóknarmenn viljum því lýsa ánægju okkar yfir því, að nú virðist horfa svo, að samningaleiðin verði farin. Með tilliti til þessa getum við fallizt á, að þessari umr. sé lokið.